אנשי הים התיכון

מפגש בנושא שמירת הנחלים והים
2019-12-01 20:00 - 21:30 (Asia/Jerusalem)

מבצע ניקיון חופית - ניצנים
2019-11-29 11:00 - 15:00
יום שישי ה-29.11.19 נפגשים ליום ניקיון שכולו למען הים
⏰ מתי? ב- 11:00 ועד 15:00,
📍איפה? ניפגש בחוף חופית (החוף הצפוני ביותר באשקלון)
בחלק הצמוד לגדר השמורה.
נקיים הדרכות חוף למעוניינים.
יש שקיות, כפפות ונשנושים.
******
כולם מוזמנים!
******
בבקשה דאגו להביא כובע ומים.
נשמח לעזרה בשיתופים (:
לשאלות והכוונה –
שני אנשי הים התיכון- 050-8335796
אסי שומרי הים- 050-9848433

ועידת האקלים הישראלית ה-4
2019-11-24 08:30 - 17:30 | מוזיאון תל אביב לאמנות, שדרות שאול המלך 27, תל אביב, Israel
ועידת האקלים הישראלית מתקיימת זו השנה הרביעית ברצף, מאז הסכם פריז לאקלים בשנת 2015 עליו חתומה גם ישראל. בדוח האחרון של הפאנל הבין-ממשלתי לשינוי האקלים קבעה קהילת המדע כי על המדינות החתומות להיערך לכך עד שנת 2020 וכי נותר לנו חלון הזדמנויות של פחות מעשור כדי להימנע משואה אקלימית. תנועות אזרחיות ברחבי העולם החלו לדרוש ממנהיגי מדינותיהן להכריז על מצב חירום אקלימי ולנקוט בצעדים המתחייבים כדי להבטיח את המשך שגשוג החיים על פני כדור הארץ. ועידת האקלים מתקיימת השנה בצל תחושת הדחיפות שנוצרה לפעולה ובהכרה שעלינו לדרוש מהדרג הפוליטי בישראל לנקוט בצעדים יותר להבטיח חוסן ושגשוג מול האתגרים העצומים משבר האקלים מציב בפתחנו.
הועידה היא הזדמנות להשפיע על תודעה ציבורית מתרחבת בענין אקלים בישראל ולתבוע שממשלת ישראל תאמץ יעדים שאפתניים לקראת הוועידה העולמית ב-2020. משבר אקלים עתיד להשפיע על כל תחומי החיים ועל מגוון אוכלוסיות וקבוצות – זה הזמן לחזק את שיתוף הפעולה בין הארגונים החברתיים והסביבתיים מכל קשת החברה הישראלית ולהמשיך ליצור תנועת אקלים גדולה ודומיננטית.
מוזיאון תל אביב לאמנולת

מפגש 1: קבוצת גששות במצוק- ניטור עקבות וקולות של חיות בר
2019-11-12 19:00 - 21:00

מפגש 1: קבוצת ניטור החי והצומח בטבלאות הגידוד
2019-11-08 08:00 - 12:00

מבט לתוך הים - שנירקול מודרך בשמורות הימיות
2019-10-25 08:30 - 12:00
בואו לתמוך בשמורות ימיות ביום מדהים של פעוילות מתחת למים.
שנירקול מודרך להיכרות עם השמורות הימיות.
היכרות עם הריף הרדוד ועם מיני דגים וחסרי חוליות הייחודים לשמורות שלנו.
בחופים: חוף דור, בת גלים, ואכזיב.
ההרשמה חובה. ההשתתפות מותנית בהרשמה מול רכזי הקהילה כדלהן:
בחוף דור – 3 סבבים:
8:30
9:45
11:00
כל סבב יערוך כשעה- כולל את ההכנה והשנרקול עצמו.
הרשמה לחוף דור – מיטל: 052-375-0804
בחוף הגולשים בת גלים – 3 סבבים:
8:30
9:45
11:00
כל סבב יערוך כשעה- כולל את ההכנה והשנרקול עצמו.
הרשמה: רותם: 054-792-5578
לגונה – אכזיב – 3 סבבים.
החל מ-09:00 בבוקר
הרשמה: יובל 052-557-8382
תנאים: מעל גיל 18 וחובה ידע בשחיה
ציוד: יסופקו מסכה ושנורקל. למי שיש ציוד משלו- אנא הביאו את הסט שלכם, סנפירים וכו.
רצוי להגיע עם חולצת לייקרה.
הפעילות חופשית (ללא תשלום).

אירוע מחאה בינלאומי - מצב חירום אקלימי
2019-09-27 10:30 - 14:00

שוניות הסלע הים תיכוניות - הרצאה אסף אריאל
2019-09-26 19:00 - 21:00
שוניות הסלע הים תיכוניות – עולם מופלא ולא מוכר של חי וצומח במעמקים
מעטים מכירים את שוניות הסלע השקועות מתחת למי הים התיכון, בהן מגוון עשיר תוסס וססגוני של בעלי חיים ימיים, הנסתר מהעין ומוכר רק לציבור קטן של חובבי ים מושבעים ולאלו שפרנסתם בים.
מבחינת מורכבותם וחשיבותם האקולוגית משווים שוניות אלא ליערות המנגרובים, לשוניות האלמוגים, לסוואנות שבאפריקה וליערות העד בברזיל- עושר העומד בניגוד לתדמית של הים התיכון כבית גידול עכור ודל בבעלי חיים.
בואו לצלול עמנו לעומק הנושא ולשמוע מפי ד"ר אסף אריאל, המנהל המדעי של עמותת אקואושן, על מגוון המינים בטבלאות הגידוד ושוניות הסלע השקועות,על מגוון האיומים החלים עליהם ועל המאמצים הקיימים לניטור ושימור עולם נסתר זה.
מיועד לקהל הרחב ולמתנדבים פוטנציאליים לניטור שמורה ימית "ים פולג"

שושנה פיצה בר, רחוב האשל 5, שושנת העמקים
* מומלץ להביא ביגוד חם

יום ניקיון בינלאומי בחיפה
2019-09-21 13:00 - 16:00

גיטרנים בחוף ניצנים - מדע אזרחי
2019-09-20 10:00 - 12:00
אל חוף ניצנים יגיעו מדענים מתחנת מוריס קאהן לחקר הים של אוניברסיטת חיפה שחוקרים את הגיטרנים ויקחו אותנו לסיור בחוף לכיוון שמורת אבטח (כחצי ק"מ הליכה) ומשם נצא לפעילות סקירה ומחקר מעמיקה ומהנה.
התחלת הפעילות תחל בשעה 10 בצמוד לסוכת המציל בחוף ניצנים, משם נתקדם רגלית כחצי ק"מ דרומה אל שמורה ימית אבטח.
מי שמאחר או מסתבך מוזמן לפנות לשני רכזת קהילת אנשי הים התיכון בדרום- 0508335796
שמורת אבטח היא שמורה ימית הנמצאת מול חולות ניצנים, ומגנה על יצורי החיים הימיים המתגוררים במצע החולי, כמו הגיטרנים.
שמורת אבטח היא אחת השמורות הימיות המוצעות כדי להגן על הים שלנו ולשמור עליו נקי וצלול.
רישום לאירוע

תל אביב יפו חוגגת ים SAIL TEL AVIV
2019-09-20 08:00 - 2019-09-21 00:00
פסטיבל הים של תל אביב-יפו – ביוזמת חברת "אתרים" – חוזר לרצועת החוף בפעם הרביעית!
בואו לחגוג איתנו ים בשלל אירועי ספורט, שיט וקיימות: סאפ יוגה בנמל תל אביב, הרצאות ומפגשים על המזח במרינה תל אביב, סיורים, הופעות, פעילויות לילדים, תחרויות, פסטיבל האוכל של "הארץ" ועוד.
במסגרת הפסטיבל, נציין את היום הבינלאומי לניקיון החופים בפעילות בחוף גבעת עלייה, בשיתוף האיחוד האירופי, עיריית תל אביב- יפו, חברת "אתרים", עמותות אקואושן ו-Plastic Free Israel.
שישי ושבת 21-20 בספטמבר,
בואו לחופים!
כל האירועים והפרטים באתר: www.sailtlv.co.il

צלילת הניקיון הגדולה בישראל
2019-09-20 07:00 - 14:00 | החוף של כושי מכמורת
ביום ניקיון החופים הבינלאומי 2019 יש לכם הזדמנות לעשות משהו טוב למען הים,
בואו לקחת חלק בצלילת הניקיון הגדולה ביותר בארץ!
בקיץ שעבר צוללי משמר הים מצבור פסולת גדול מול החוף של כושי במכמורת.
השנה שמנו לעצמנו מטרה: לחסל את מצבור הפסולת הגדול במכמורת! לשם כך אנו צריכים את ההתגייסות של הרבה צוללים איכפתיים כמוכם!
הצלילה מתוכננת ל 20 לספטמבר 2019
משעות ההבוקר המוקדמות עד הצהריים
כדי שנוכל להיערך כראוי אנא מלאו את הטופס הבא:
https://forms.gle/X2qpD57Gw6J6ednw9
(הטופס אינו מהווה הרשמה, ייצרו איתכם קשר לתאם ולרשום)
פרטים נוספים בהמשך!

רבולושן: סרט + הרצאה
2019-09-16 20:45 - 22:00 | נחשולים

יומיים של מסיבת ניקיון חוף אשדוד
2019-09-06
האירוע מתקיים במשך יומיים החל מה-6.9.19 בשעה 09:00 בבוקר ועד 7.9.19 בשעה 23:00
בבוקר יום שישי ולאורך כל היום ,אחכה לכם בחוף ויחד נעשה מהפך למקום
המדהים אך המטונף.
בוקר -בוהוריים-צהריים-אחר הצהריים – אנחנו בחוף כל היום אז פשוט בואו (:
את האשפה וכל הלא טבעי לחוף ולדיונות החוליות ,נאסוף ונמחזר.
נאזין לתכנים מהפכניים בתחום האקולוגיה ונרחיב אופקים.
נשביח את ידיעותנו על החיים הימיים וגם נבין אותם יותר.
אלכימאות -נעשה סדנאות יצירה ואומנות ע״י הפיכת ״זבל״ לזהב.
🌾🍄🌍🐬🐟
מוזמנים להנות איתנו משקיעה קייצית יפה בליווי מוזיקה טובה.
ארוחת ערב של פויקה טבעוני טעיםםם
ג׳אם כלי נגינה סביב המדורה.
*בלילה לא נעשה שימוש בהגברה או תאורה חזקה כי כולנו אורחים של הים
במקום מתרחשות הטלות של צבות ים. לא נפחיד ולא נבלבלן
,ניהיה אורחים טובים.
🌾🍄🌍🐬🐟
שבת בבוקר יום יפייפה ,אפטר מוזיקלי אלקטרוני לכל המתנדבים הנפלאים
וחברי קהילת מיקופוביה!
נצא למסע מוזיקלי שינוע בין דאון-טמפו טורקי ,בזרימה לתוך ביט של האוס
והתגלגלות אל עבר הטכנו.
🌾🍄🌍🐬🐟
הרעיון של הסופ״ש הוא ליצור שילוב בין התנדבות לעשייה ירוקה למען הטבע – מפגש בין אנשים טובים מכל הארץ וקינוח של אפטר ביום שאחרי בצורת מסיבת
חוף מודעת לעצמה וכיפית בטירוף
כל המתנדבים יעזרו לנו לנקות את החוף ,ישמעו ויעברו סדנאות במהלך היום.
הצטרפו לארוחת הערב המסורתית שלנו -פויקה.
יקבלו צמיד מתנדב ניקיון שיקנה להם את הכרטיס לאפטר המוזיקלי בשבת.
מומלץ לכל משתתף בסופ״ש להצטייד ב:
כובע🐟בקבוק מים🐟כוס אישית🐟קערה וכף / מזלג
קצת עלי🍄:
מיקופוביה היא קהילה של אמנים וחולמים, המעודדת יצירה מקורית דרך תרבות (אירועים, מוסיקה, אומנות, סדנאות ותוכן) ומקדמת ערכים של חברה ואקולוגיה.
לאחרונה הקמנו ענף קהילתי (שבקרוב יהפוך לעמותה) שכל כולו מוקדש לקידום ערכים סביבתיים ולחיבור בין בני-אדם לטבע. תכירו את ECO – MYCO
עוד מידע על מיקו באתר🍄:
https://mycophobia.co.il/
עמוד הקהילה בפייסבוק🍄:
https://www.facebook.com/Mycophobiago/
וגם קצת אינסטגרם שיהיה🍄:
https://www.instagram.com/mycophobiia/
🌾🍄🌍🐬🐟אז כל מי שמגיע ,נא להרשם בלינק הזה: 🌾🍄🌍🐬🐟https://docs.google.com/forms/d/e/1FAIpQLScBFZcFQLqS48axzVXJSk8r_JzoH7_ZMGNMgIoCh9eh3Vf0jg/viewform

זורמים לים נקי - שומרים על חופי הגליל המערבי
2019-08-23 13:30 - 18:30

מתחם החיים בים - חוף ניצנים
2019-08-22 16:00 - 19:30
קהילת הדרום של אנשי הים-התיכון בשיתוף בית-ספר שדה שקמים, רשות הטבע והגנים ומחמל"י מזמינים אותם למתחם החיים בים, להכיר את היצורים החיים הנמצאים מתחת למים, בים-התיכון כמובן =)
המתחם הוא חלק מאירוע גדול שמקיים המרכז הקהילתי של חוף אשקלון , יריד חוגים וחגיגת קיץ
מה מצפה לנו במתחם 'החיים בים'?
באו להכיר את בעלי-החיים המיוחדים החיים בים-התיכון שלנו: הדולפינים, צבי-הים, המדוזות, חסרי-החוליות ועוד רבים אחרים…
*נלמד על החיים המופלאים של הדולפינים והלוויתנים – כיצד הם מתקשרים, ניזונים ואיפה ואיך אפשר לראות דולפינים אצלנו בישראל? בהנחיית ד"ר אביעד שיינין מנהל מרכז הדולפין והים באשדוד.
* גלגל מזל נושא פרסים בנושא סיפורם המופלא והמרתק של צבי-הים ופעילות רשות הטבע והגנים לשימור מין זה.
* נצא לסיור עקבות- צדפים, סרטנים וסיפורו של גרגיר חול – סיור מודרך יצא כל חצי שעה ממתחם 'החיים בים'.
*גלית בלכר מאוניברסיטת בן גוריון חובבת וחוקרת חסרי חוליות, תפגיש אותנו עם שושנות-הים, האלמוגים, תולעי-ים ורכיכות שונות.
*בואו לשמוע על 'שמורות ימיות' מ'אנשי הים התיכון'. מה זה אומר ולמה חשוב כל כך לקדם נושא זה? =)
*מדוזות? מה אנחנו באמת יודעים אליהן? 'מדוזות בע"מ', מיזם של האגודה הישראלית לאקולוגיה נשמע מי הן המדוזות ואיך אפשר לדווח כאשר פוגשים בהן =)
האירוע כולל – הופעת קרקס, הרקדה, דוכני מזון, סדנאות יצירה ודוכני חוגים של המרכז הקהילתי חוף אשקלון.
מתי כל זה קורה?
ביום חמישי ה-22 באוגוסט משעה 16:00 עד 19:30.
מתחם 'החיים בים' בצמוד לסוכת המציל שמדרום לבר.
במקום מתחם חנייה גדול – להגעה רשמו חוף ניצנים בוואיז

עולמה של בת הים וחברים - על צבי ים ועוד
2019-08-22 11:00 - 12:30
פעילות לילדים. סיפורה וחוויותיה של טל רז – בת הים מריף בת-גלים, הפוגשת יום יום את יצורי הים המופלאים. נצלול יחד לעולם שמתחת למים ונחווה את עולם הים דרך אורח חייהם של צבי הים בריף בת-גלים. נגלה את האוצרות שמתחת למים בחוף החיפאי הסמוך למוזיאון, נלמד על אורח חייהם של צבי הים וכיצד נוכל לעזור ולשמור עליהם ועל סביבת מחייתם הימית מנזקי האדם, ונשוחח על חשיבותן של שמורות ימיות. לאחר מכן, ניצור בסדנה צבי ים חמודים בטכניקת האוריגאמי – קיפולי נייר.
במוזיאון הימי הלאומי בחיפה. פרטים נוספים

מדוזות ממפגע למשאב - הרצאה של ד"ר דור אדליסט
2019-08-15 20:45 - 22:00

מנקים את חוף פלמחים
2019-08-15 17:00 - 20:00
בעקבות ההצלחה של המפגש הקודם English below
וההבנה שיש עוד מה לנקות בחלקו הדרומי של החוף
נפגש שוב ביום חמישי, החמישה עשר לחודש, בשעה חמש, לעזור ולנקות את החוף
נתחיל בהסבר קצר על השמורה, שכוללת אתרי הטלה לצבות ים, עתיקות, וכמובן את אחד החופים היפים בארץ, נמשיך בפעילות העיקרית של נקיון החוף, ונסיים בפיקניק קצר לאור השקיעה, למי שירצה להישאר. מוזמנים להצטרף
הצעות, הערות, ושיתופים, יתקבלו בברכה. תודה
פרטים נוספים
שקיות אשפה, וכפפות יסופקו במקום
הארוע מתואם עם רשות הטבע והגנים
החזרי חניה אמורים להינתן למשתתפים (באדיבות רשות הטבע והגנים)
לוז משוער
1700: מפגש והדרכה
1730: תחילת פעילות הנקיון
1930: פותחים שולחן לאור השקיעה
מה להביא
בקבוק מים אישי, כובע, משקפי שמש, וקרם הגנה
כמו כן, מי שמתכוון להישאר לפיקניק, מתבקש להביא פריט מזון כלשהו לארוחה
המשותפת שתהיה לנו בסוף (חומוס/טחינה/פיתות/ירקות/פירות או משהו בסגנון הזה), וגם סט כלים אישי רב-פעמי (או לחילופין מהסוג המתכלה)
הגעה
ברכב לחניון השמורה המוסדר, חוף פלמחים
באוטובוס: בקו 12 של אגד (ראשון / חוף פלמחים)
נקודת מפגש
נפגש ליד המשרד של רשות הטבע והגנים, בחוף המוסדר המרכזי (עם החניה בתשלום) בגן הלאומי פלמחים (המשרד נמצא ליד הסככות הגדולות, מצד ימין עם הכניסה הראשית לחוף, לאורך השביל המרוצף שיוצא מעמדת התשלום של החניון הראשי)
פרטים נוספים

"אדוני ראש העיר" - הרצאה ודיון פתוח עם רני אידן
2019-08-05 19:00 - 20:30
במפגש זה יחשוף בפנינו רני אידן, ראש מועצת עמק חפר לשעבר, כיצד רשויות פועלות וכיצד מניעים תהליכים במסגרת מועצה/עירייה על מנת להוציאם לפועל.
יחדיו נבין מה עומד לנגד עיניו של ראש המועצה/העיר בעת לקיחת החלטות וכיצד קהילה יכולה לחולל פלאות ע"י שיתוף פעולה מיטבי עם הרשות. כל תושב אשר מעוניין להשפיע ולשנות, מקומו בהרצאה זו!

יום שני ה-5/8/19 בשעה 19:00, אולם כינוסים, מועצה אזורית חוף השרון – שפיים.
לפרטים נוספים: עינת צוקרמן טל, נייד: 052-3335511 מייל: einat@ecoocean.com

ניקוי חוף זיקים
2019-08-03 08:00 - 11:00
ניקוי חוף זיקים. באירגון צוות מעורבות קהילתית קיבוץ גברעם,רשות הטבע והגנים ואנשי הים התיכון.
נשמח לראותכם.

מדוזות- ממפגע למשאב: הרצאה של ד'ר דור אדליסט
2019-07-30 19:30 - 21:30
תושבי הגליל המערבי
הינכם מוזמנים להרצאה יחודית על מדוזות במרכז צעירים מטה אשר,אכזיב.
נושא המדוזות בחופי ישראל הוא סוגיה חמה, לעיתים צורבת, במיוחד בחודשי הקיץ שבהם נחילים גדולים של מדוזות מצטרפים לשלל ציבור המתרחצים ומתחרים על מיקום טוב בחוף.,אבל עבור אנשי המדע והסביבה הימית כמו ד'ר דור אדליסט, המרצה, זוהי חגיגה אמיתית כל השנה.
מטרת ההרצאה לשתף את הציבור במידע על מגוון המדוזות ובמסגרת "מדע אזרחי" לאפשר דיווח על מיקום וסוג מדוזות וזאת באמצעות אפילקציה יחודית חדשה. כאשר המתרחצים נהנים ממידע מעודכן ועכשווי והחוקרים ממידע מהימן ורלוונטי שעוזר ללמוד עוד על היצורים המופלאים הללו.
ההרצאה מתאימה לקהל הרחב והינה ללא עלות. שיתוף פעולה יחודי וראשוני בין קבוצת "שומרי החוף והים -גליל מערבי" לחוקרי המדוזות ולמרכז צעירים מטה אשר. לפרטים- יובל 0525578382.

מפגש ראשון קהילת אבטח
2019-07-10 18:00 - 20:00
מטרת הקבוצה היא להקים קהילה של אנשים אוהבי ים, שרוצים ביחד לקדם תהליכים, אירועים, חינוך והסברה שישמרו לנו על החוף ויקדמו את הקמתה של שמורה ימית אבטח – בין אשדוד לאשקלון.
לא צריך ידע מסויים או ניסיון. צריך רק אהבה לים ורצון להיות חלק מתהליך שישמור עליו ועל היצורים שבו לאורך שנים רבות. גם לדורות הבאים וגם לנו.
צעד מאוד משמעותי בזה, זה קודם כל להיפגש , להכיר ולשבת ביחד ולחשוב על רעיונות איך אנחנו כקהילה יכולים לתרום לים.

אני מזמינה אותכם למפגש הראשון שיתקיים כפיקניק משותף בחוף באשדוד ביום רביעי 10.7 בשעה 18:00.
תוכן המפגש
~~~~~~~~
1. נעשה הכרות עם המשתתפים
2. נקיים פיקניק משותף מלווה בשקיעה (: בבקשה ללא חד פעמי.
3. נעלה רעיונות לאיך אנחנו כקהילה יכולים לקדם שמירה על הים – החל מתכנון אירועים משותפים בחוף, קידום תהליכי חינוך והסברה, קמפינים תקשורתיים, קידום חוף ללא חד פעמי ועוד..
** תכנים נוספים לפגישה יתקבלו בברכה.
לשאלות נוספות פנו אלי בפרטי.
שני טובול- רכזת קהילת אבטח – 0508335796

סוד הגן הנעלם - גני ספוגים עמוקים בים התיכון
2019-07-08 19:00 - 20:30
הרצאה של טל אידן בנושא גני ספוגים עמוקים אל מול חופי הים התיכון בדגש על השמורה הימית המוצעת "ים פולג"
בהרצאתה תחשוף בפנינו החוקרת טל אידן את גני הספוגים המרהיבים שמתקיימים במעמקים של השמורה הימית המוצעת "ים פולג", בה הספוגים יוצרים בית גידול ייחודי, מקשרים בין גוף המים לקרקעית, מהווים מקור מזון לבעלי חיים שונים ומהווים כר פורה למחקרים פורצי דרך ברפואת האדם.
טל אידן- דוקטוראנטית באוניברסיטת תל אביב ממעבדתו של מיכה אילן, מקיימת בימים אלה מחקר פעיל ופורה בנושא ספוגי הים בים התיכון בשיתוף עם רשות הטבע והגנים הלאומיים. עבודתה, המוצגת בכנסי סביבה רבים, תומכת בשמירה על המערכת הימית בכל רמותיה.
במחקרה מנסה אידן להבין מה הם התנאים שמאפשרים את קיום גני הספוגים, האם גני הספוגים מהווים מקלט לבעלי חיים שלא מסוגלים יותר לחיות במים הרדודים בגלל שינויי אקלים והאם הפרטים בעומק וברדוד שייכים לאותן אוכלוסיות
מיקום: מרינת הרצליה- רחוב הצדף 1

פותחים קיץ נקי - בשמורת ראש הנקרה!
2019-07-05 08:00 - 12:00
צוללי משמר הים של ההתאחדות הישראלית לצלילה, בשיתוף פוצקר מועדון צלילה Putsker diving club, קהילות אנשי הים התיכון – Mediterranean People ופעילי שומרי החוף והים – גליל מערבי (ראש הנקרה-בצת-אכזיב-שבי ציון)
מזמינים אתכם להשתתף בניקיון חופים וים לכבוד פתיחת הקיץ!
מה בתוכנית?
בשעה 8:00 – התכנסות במועדון הצלילה "פוצקר", קפה והיכרות, איסוף מיכלים/ציוד, תדריך צלילה ובטיחות והתפצלות לפעילויות השונות.
התדריכים יתקיימו בזמן – אנא דייקו!
בשעה 09:00- התכנסות של מתנדבי ניקיון החוף והצוללים מהחוף בחוף אכזיב [לוז ומיקום סופי יתעדכנו בהמשך].
לאורך היום תפעל בחוף עמדת הסברה לציבור בנושא שמירת הים, שמורות ימיות ופסולת ימית. לאחר פעילויות הניקיון נשקול ונמיין את הפסולת כדי ללמוד מה מצאנו.
באיזה פעילויות אפשר לקחת חלק?
1. ניקיון חוף:
לניקיון החוף כווווולם מוזמנים עם המשפחה והילדים!
נאסוף אשפה מהחוף ונרכז אותה בעמדת המיון וההסברה
2. צלילת ניקיון בשמורת ראש הנקרה:
צלילה מהחוף. כדי להשתתף צריך רישיון צלילה 2 כוכבים (או רשיון מקביל), ביטוח בתוקף, צלילה חתומה בחצי שנה אחרונה וציוד צלילה מלא (או השכרה באופן עצמאי). את הציוד, כולל המיכל והמשקולות יש לאסוף ממעודון הצלילה.
3. צלילת ניקיון מסירה בשמורת ראש הנקרה:
אם תיהיה מספיק היענות נוציא סירה לצלילת ניקיון בקניון אכזיב המהמם! הדרישות זהות לדרישות לצלילת החוף בתוספת עלות של כ-150 ש"ח (230 ש"ח עם ציוד מלא)
שימו לב! מיכלים ומשקולות ללא עלות לנרשמים מראש על ידי ״משמר הים״ באיסוף עצמי ממועדון ״פוצקר״
כדי להשתתף בצלילות יש להירשם מראש-
אפשר לשלוח הודעה כאן, בעמוד האינסטגרם או ישירות לטלפון שמספרו 052-925-9933 (עין-אל)
*קיום הצלילות מותנה במצב הים
** קיום צלילה מסירה מותנה במינימום משתתפים

מפגש קהילת אבטח
2019-07-04 18:00 - 20:00
מטרת הקבוצה היא להקים קהילה של אנשים אוהבי ים, שרוצים ביחד לקדם תהליכים, אירועים, חינוך והסברה שישמרו לנו על החוף ויקדמו את הקמתה של שמורה ימית אבטח – בין אשדוד לאשקלון.
לא צריך ידע מסויים או ניסיון. צריך רק אהבה לים ורצון להיות חלק מתהליך שישמור עליו ועל היצורים שבו לאורך שנים רבות. גם לדורות הבאים וגם לנו.
צעד מאוד משמעותי בזה, זה קודם כל להיפגש , להכיר ולשבת ביחד ולחשוב על רעיונות איך אנחנו כקהילה יכולים לתרום לים.

אני מזמינה אותכם למפגש הראשון שיתקיים כפיקניק משותף בחוף באשדוד ביום חמישי ה4.7 בשעה 18
תוכן המפגש
~~~~~~~~
1. נעשה הכרות עם המשתתפים
2. נקיים פיקניק משותף מלווה בשקיעה (: בבקשה ללא חד פעמי.
3. נעלה רעיונות לאיך אנחנו כקהילה יכולים לקדם שמירה על הים – החל מתכנון אירועים משותפים בחוף, קידום תהליכי חינוך והסברה, קמפינים תקשורתיים, קידום חוף ללא חד פעמי ועוד..
** תכנים נוספים לפגישה יתקבלו בברכה.
לשאלות נוספות פנו אלי בפרטי.
שני טובול- רכזת קהילת אבטח – 0508335796

חוגגים שנה למעגל הגולשים
2019-06-22 18:00 - 21:30
לפני כשנה עשינו דבר מופלא!
קמנו בבוקר יום שישי ללא גלים, העמסנו את הגלשן על הרכב ויחד עם עוד כאלף גולשות וגולשים, נסענו לחוף.בסדר מופתי, בהבנה וסבלנות הצלחנו יחד לעשות את הבלתי יאומן. 992 גולשות וגולשים מכל הארץ ובכול הגילאים, הצליחו ליצור מעגל גולשים מושלם ולאחוז ידיים במשך שלוש דקות ובכך לשבור את שיא העולם..
את מה שחשנו במעגל, ההתרגשות, העוצמה, האחדות ועוד רגשות רבים ששמורים רק לנו, לא ניתן לתאר במילים. מעגל הגולשים השאיר בנו חותם שילוה אותנו לשארית חיינו ועל כך אנחנו מוקירים תודה.
בקרוב נציין שנה לשבירת השיא ואנחנו מתכבדים וגאים להזמין אותך לקחת חלק באירוע שאנחנו עורכים לכל מי שלקח חלק במעגל ולמי שליווה אותנו מאז ועד היום.
הארוע יתקיים ב:
יום שבת
22/6/2019
ים בר – הרצליה
מה הלו"ז?
18:00 פתיחת דלתות: נפגש על בירה והתפריט של הים בר ונחליף חוויות וזיכרונות מאותו הבוקר המופלא
18:30 דוד ארבל בהופעת חימום
19:30 להקת Angata בהופעת טכנו אפריקאי שתעיף אותנו לרקיע
לשמיעה בלינק:
https://youtu.be/AlqpsACWcW8
21:00 הגרלה.
בין המוזמנים יוגרל מתנות בהחלט שווה לחכות
*הארוע למוזמנים בלבד ובהרשמה מראש.
*חברכם/ן מוזמנים/ות בשמחה על בסיס מקום פנוי ובכפוף להרשמה מראש.
באהבה והוקרה
צוות מעגל הגולשים ⭕

ים יבשה - שמירה על הסביבה
2019-06-15 15:30 - 19:00
הזמנה לתושבי הגליל המערבי!
פותחים את עונת 2019 לשמירת הסביבה הימית,בחוף בצת (עמוד 27) ביום שבת -15.6 החל מהשעה 15:30.
בתוכנית: הדרכות לקהל הרחב בנושא שמירת הסביבה הימית והשמורה הימית ראש הנקרה -אכזיב.
"ים-יבשה" – יצירה תנועתית במרחב של החול והים, המוקדש לשימור הסביבה ומקורות המים.
האירוע ביוזמת קבוצת תושבים "שומרי החוף והים-גליל מערבי" וקהילות "אנשי הים התיכון", לקידום שמורות ימיות.
מתאים לכל הגילאים, ללא עלות ולטובת העלאת המודעות לשמירת הסביבה הימית . האירוע ללא כלים חד פעמיים.
לוח זמנים
————-
1530- התכנסות
1600- הדרכת פתיחה- הסביבה הימית בגליל המערבי ודיון פתוח של תושבי
( יובל אלון).
1645 – הדרכה מרכזית על השמורה הימית.
1800-"ים יבשה" -פרוייקט תנועה
1845-מעגל סיום
במסגרת הארוע יוצגו חומרי הסברה, בשלל נושאים ,תערוכת צילומי חוף קטנה,ויתקיימו מספר תחנות הפעלה בנושא זיהום ימי,ומגוון ביולוגי. מצב המאבק בבצת ועוד.
לוח הזמנים יעודכן בהמשך.
*- במסגרת היום הבינלאומי לריקוד המיועד לשימור ואקולגיה של מקווי מים. מבוצע על ידי קבוצת תנועה תושבי האזור.
לפרטים נוספים – יובל 0525578382
בפייסבוק-"שומרי החוף והים -גליל מערבי" ו"קיימא בגליל המערבי"
פרטים נוספים בעמוד הפייסבוק
"yam-yabasha"-a formal opening of the swimming sesson at Betzet Beach orgenized by the "people of the mediterranean sea"' an NGO organization dedicated to the preservation of our sea. This year highlight event will be "Yam-yabasha"- a dance project happening in the space of the sea and sand. This dance is part of a world wide project-"Global water dances".On this date 15.6 in 170 places around the world people will be dancing besides bodies of water to heighten communaly awareness about water issues. Welcome

פסטיבל הים הבינלאומי חוף דור
2019-06-07 10:00 - 18:00
ביום שישי ה-7.6 נחגוג את יום האוקיינוסים הבינלאומי
בפסטיבל הים בחוף דור
ונקרא יחד להקמת שמורות טבע ימיות למען הים התיכון
16:30-10:00 – תחנות הסברה והפעלה, משחקים, תחרות פיסול בחול, הרצאות, איפור גוף, סיורים, מנדלות על החוף, בניית רפסודות ועוד הפתעות
11:00– קבלת פנים למשט החותרים למען הקמת שמורות טבע ימיות
18:00-16:30 – הופעות מוסיקה על שפת הים
הפסטיבל יתקיים בטיילת חוף דור מדרום לבית הדייגים בית חאג'ג'.
הפעילות מתאימה לכל המשפחה!

משפחות חוקרות למען קידום שמורות ימיות
2019-05-31 15:00 - 17:00
משפחות חוקרות למען קידום שמורות ימיות
עיריית נתניה בשיתוף עם קהילת אנשי ים השרון, מזמינים אתכם לקחת חלק בקבוצת המשפחות החוקרות למען קידום השמורה הימית "ים פולג".
הצטרפו אלינו למפגש שני בסדרת "משפחות חוקרות את הים" בו נמשיך את התיעוד של היצורים הימיים בחוף הסלעי והחולי, באמצעות סקרים, זיהוי, מגדירים וצילום תמונות
יום שישי, כ"ו אייר תשע"ט 31/5/19, משעה 15:00 ועד 18:00 בחוף פולג. נפגשים ליד תחנת הצלה מס 11
הפעילות ללא עלות אך מספר המקומות מוגבל פרטים נוספים והרשמה אצל עינת צוקרמן טל בדוא"ל einat@ecoocean.comאו בנייד 052-3335511
*נא להצטייד ב: כובע, מים, קרם הגנה, מצלמה, סנדלים נוחים, זכוכיות מגדלת וכלי כתיבה.
מחכים לראותכם 😊
